Má búast við dálítilli snjókomu eða éljum á Norður - og Austurlandi , en dregur úr vindi og úrkomu seinni partinn og kólnar heldur . Bjartviðri verður sunnan - og vestanlands í dag . „ Á morgun kemur næsta lægð í heimsókn með vaxandi suðaustanátt og slyddu , en síðar rigningu sunnan og vestan til . Vindur helst mun hægari á Norðausturlandi fram undir kvöld , en hvessir þá einnig þar og fer að snjóa . Jafnframt lægir þá sunnan - og vestanlands . Hlýnar heldur á morgun , þó hiti haldist að mestu neðan frostmarks í innsveitum norðaustanlands . “ Veðurhorfur á landinu næstu daga Á mánudag : Gengur í suðaustan 13 - 18 m / s með snjókomu , en slyddu eða rigningu við S-ströndina seinni partinn . Hægari NA-lands framan af degi , en hvessir undir kvöld og fer að snjóa þar . Hiti um 4 stig syðst á landinu , annars 0 til 10 stiga frost , kaldast á NA-landi . Á þriðjudag : Útlit fyrir að gangi í norðan - og norðaustanstórhríð á N - og A-verðu landinu , annars hægara og úrkomuminna . Hiti kringum frostmark . Á miðvikudag : Útlit fyrir norðanhvassviðri eða -storm með snjókomu eða éljagangi , en bjartviðri sunnan heiða . Dregur úr vindi og ofankomu um kvöldið og kólnar í veðri . Á fimmtudag , föstudag og laugardag : Líklega ákveðin norðan - og norðaustanátt með ofankomu og köldu veðri , en bjartviðri sunnan heiða .